钦定古今图书集成/历象汇编/岁功典/第040卷 > 清明日玉津园赐宴即席 文彦博
## 钦定古今图书集成/历象汇编/岁功典/第040卷 > 清明日玉津园赐宴即席 文彦博

节应桐华始，筵开禁苑新。推恩缘旧物，加惠及陈人。
众乐闻天奏，同寅会柄臣。兰肴享丰洁，桂醑酌芳醇。
覆育需云广，涵濡湛露均。桑榆垂晚景，何路报尧仁。

===寒食开西园　　　　　　　　　田况===“春风寒食节，夜雨昼晴大。”日气薰花色，韶光遍锦川。
临流飞《凿落》，倚榭立秋千。槛外游人满，林间饮帐鲜。
众音方杂遝，馀景更留连。座客无辞醉，芳菲又一年。